Gŵyl y Gaeaf Caerdydd - o ddydd Gwener 8 Tachwedd 2019 tan ddydd Sul 5 Ionawr 2020
O ddydd Gwener 8 Tachwedd tan ddydd Sul 5 Ionawr bydd Lawnt Neuadd y Ddinas yn cael ei gweddnewid yn lle gaeafol hudolus sy'n llawn o hwyl yr ŵyl i'r teulu cyfan.
Bydd Llawr Iâ Admiral ar agor o 8 Tachwedd tan 5 Ionawr. Mae'r tocynnau rhataf yn £9 i blant ac yn £11 i oedolion a gellir eu prynu ar y dydd neu ymlaen llaw. Mae'r Llwybr Iâ Mynyddig yn atyniad newydd eleni. Bydd y Llwybr 250m o hyd yn gyfle i chi sglefrio iâ yn yr awyr agored, ac mae'n un o Lwybrau Iâ hiraf Ewrop.
Pan fyddwch wedi gorffen dangos eich doniau sglefrio iâ, beth am fynd ar Olwyn Fawr newydd Gŵyl y Gaeaf lle gallwch fwynhau'r golygfeydd trawiadol o Gaerdydd a gweld y ddinas yn ei holl ogoniant? Bydd llawer o reidiau ffair a stondinau i'r teulu cyfan eu mwynhau hefyd. Os nad ydych yn hoff o uchder a reidiau ffair, Bar Sur La Piste yw'r lle perffaith i chi eistedd yn ôl, ymlacio a mwynhau gwydraid moethus o win y gaeaf neu siocled poeth yn y caban pren clyd. Gallwch ddod o hyd i fyrbrydau a danteithion Nadoligaidd eraill yn yr ardal fwyd newydd.
A phe na bai hynny'n ddigon, Marchnad Nadolig Caerdydd yw'r lle delfrydol i brynu pob math o anrhegion hyfryd a wnaed â llaw. Bydd arddangoswyr hen a newydd wrth law i ddangos eu hamrywiaeth trawiadol o waith celf, crefftau a bwyd a diod o'r ardal leol. Mae'r farchnad wedi'i lleoli ar hyd amryw strydoedd di-geir yng nghanol y ddinas, a bydd hefyd yn cael ei chynnal o ddydd Gwener 8 Tachwedd tan ddydd Sul 5 Ionawr.
Ewch i wefan swyddogol Gŵyl y Gaeaf Caerdydd i gael rhagor o wybodaeth a phrynu eich tocynnau sglefrio iâ.